Suchinthana/ta-wikipedia huggingface dataset:
சேனூர்

சேனூர் (ஆங்கிலம்:Senur), இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் ஒரு கணக்கெடுப்பில் உள்ள ஊர்  ஆகும்.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 7558 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். சேனூர் மக்களின் சராசரி கல்வியறிவு 59% ஆகும்,  இதில் ஆண்களின் கல்வியறிவு 66%,  பெண்களின் கல்வியறிவு 51% ஆகும். இது இந்திய தேசிய சராசரி கல்வியறிவான 59.5% விட குறைந்ததே. சேனூர் மக்கள் தொகையில் 12%  ஆறு வயதுக்குட்பட்டோர் ஆவார்கள்.

ஆதாரங்கள்

தமிழ்நாடு மாநிலத்திலுள்ள ஊர்களும் நகரங்களும்
சேத்தியாத்தோப்பு

சேத்தியாத்தோப்பு (Sethiyathope), இந்தியாவின், தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள புவனகிரி வட்டத்தில் இருக்கும் ஒரு பேரூராட்சி ஆகும். மாவட்டத் தலைமையிடம் கடலூரிலிருந்து 54 கி.மீ தொலைவில் உள்ளது.

அமைவிடம்  
சேத்தியாத்தோப்பு பேரூராட்சிக்கு கிழக்கே சிதம்பரம் 20கி.மீ; மேற்கே விருத்தாச்சலம் 24 கி.மீ; வடக்கே வடலூர் 16 கி.மீ; தெற்கே  காட்டுமன்னார்கோயில் 16 கி.மீ தொலைவில் உள்ளது.

பேரூராட்சியின் அமைப்பு                     
14 சகிமீ பரப்பும், 15 பேரூராட்சி மன்ற உறுப்பினர்களையும், 52 தெருக்களையும் கொண்ட இப்பேரூராட்சி, புவனகிரி (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.

மக்கள் தொகை பரம்பல் 
2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 2,269   வீடுகளும், 8,824 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 88% மற்றும் பாலின விகிதம் 1,000 ஆண்களுக்கு, 962  பெண்கள் வீதம் உள்ளனர்.

ஆதாரங்கள் 

கடலூர் மாவட்டத்தில் உள்ள பேரூராட்சிகள்
சோழவந்தான்

சோழவந்தான் (Sholavandan), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டம், வாடிப்பட்டி வட்டத்தில் இருக்கும்  தேர்வுநிலை  பேரூராட்சி ஆகும். 15.24 ச.கி.மீ. பரப்பு கொண்ட சோழவந்தான் பேரூராட்சி  18 வார்டுகளும்,  23,872 மக்கள்தொகையும் கொண்டது. சோழவந்தான் பேரூராட்சி, சோழவந்தான் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது. இவ்வூரில் புகழ்பெற்ற சோழவந்தான் ஜெனகை மாரியம்மன் கோவில் அமைந்துள்ளது.

பொருளாதாரம் 
இது வைகை ஆற்றுப்படுகையில் அமைந்துள்ளது. வெற்றிலை, நெல், வாழை, தென்னை, கரும்பு முதலியன இங்கு பெருமளவில் விளைவிக்கப்படுகின்றன.

பெயர் வரலாறு 
பாகனூர் கூற்றத்து சோழாந்தக சதுர்வேதி மங்கலம் என்று கல்வெட்டுகளில் அழைக்கப்பட்ட இவ்வூர் சோழவந்தான் என தற்போது அழைக்கப்படுகிறது. சோழாந்தகன் என்பது வீரபாண்டியனின் சிறப்புப் பெயர்.ஜெனகை பெருமாள் கோயிலில் இக்கல்வெட்டை இன்றும் காணலாம். இராஜராஜசோழன் இவ்வூர் பெயரை ஜனநாத சதுர்வேதி மங்கலம்  என மாற்றினர். இதன் சுருக்கப்பெயர் கொண்டே ஜனகை நாராயணர் கோயிலும், ஜனகை மாரியம்மன் கோயிலும் அழைக்கப்படுகின்றன.

புவியியல் 
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 127 மீட்டர் (419 அடி) உயரத்தில் இருக்கின்றது.

மக்கள் வகைப்பாடு 
இந்திய 2011 மக்கள் தொகை கணக்கெடுப்பின்படி 22,578 மக்கள் இங்கு வசிக்கின்றார்கள். இவர்களில் 11,168 ஆண்கள், 11,410 பெண்கள் ஆவார்கள். சோழவந்தானில் 1000 ஆண்களுக்கு 1022 பெண்கள் உள்ளனர். இது தமிழக மாநில சராசரியான 996-யை விட மிக அதிகமானது. சோழவந்தான் மக்களின் சராசரி கல்வியறிவு 82.41% ஆகும், இதில் ஆண்களின் கல்வியறிவு 88.98%, பெண்களின் கல்வியறிவு 75.98% ஆகும். இது மாநில சராசரி கல்வியறிவான 80.09% விட அதிகமானதே. சோழவந்தான் மக்கள் தொகையில் 2,213 (9.80%) ஆறு வயதுக்குட்பட்டோர் ஆவார்கள். ஆறு வயதுக்குட்பட்ட குழந்தைகளின் பாலின விகிதம் 1000 ஆண்களுக்கு 1030 பெண்கள் என்றுள்ளது. இது தமிழக சராசரியான 943-க்கு மிக அதிகமானதாக உள்ளது.

2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 93.54% ஆக இருக்கின்றனர். அதையடுத்து இஸ்லாமியர்கள் 4.53% கிருஸ்துவர்கள் 1.64%, என்ற விகிதத்தில் இருக்கின்றனர். சோழவந்தான் மொத்த மக்கள்தொகையில் தாழ்த்தப்பட்டோர் 14.84%, பழங்குடியினர் 0.08% ஆக உள்ளனர். சோழவந்தானில் 5,936 வீடுகள் உள்ளன.

மேற்கோள்கள்

வெளி இணைப்பு 
 சோழவந்தான் பேரூராட்சியின் இணையதளம்
விக்கி மேப்பியாவில் சோழவந்தான் அமைப்பு

மதுரை மாவட்டத்தில் உள்ள பேரூராட்சிகள்
சிக்கராயபுரம்

சிக்கராயபுரம் (ஆங்கிலம்:Sikkarayapuram), இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருக்கும் ஒரு கணக்கெடுப்பில் உள்ள ஊர்  ஆகும்.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 5807 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். சிக்கராயபுரம் மக்களின் சராசரி கல்வியறிவு 55% ஆகும்,  இதில் ஆண்களின் கல்வியறிவு 62%,  பெண்களின் கல்வியறிவு 48% ஆகும். இது இந்திய தேசிய சராசரி கல்வியறிவான 59.5% விட குறைந்ததே. சிக்கராயபுரம் மக்கள் தொகையில் 15%  ஆறு வயதுக்குட்பட்டோர் ஆவார்கள்.

ஆதாரங்கள்

தமிழ்நாடு மாநிலத்திலுள்ள ஊர்களும் நகரங்களும்
சிங்கபெருமாள்கோவில்

சிங்கபெருமாள்கோவில் (ஆங்கிலம்: Singaperumalkoil) என்பது இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.

மக்கள் வகைப்பாடு
2001ஆம் ஆண்டு இந்திய மக்கள் தொகை கணக்கெடுப்பின்படி, 8,057 மக்கள் இங்கு வசிக்கின்றார்கள். இவர்களில் 51% ஆண்கள்; 49% பெண்கள் ஆவார்கள். சிங்கபெருமாள்கோவில் மக்களின் சராசரி கல்வியறிவு 74% ஆகும். இதில் ஆண்களின் கல்வியறிவு 80%; பெண்களின் கல்வியறிவு 66% ஆகும். இது இந்திய தேசிய சராசரி கல்வியறிவான 59.5% விடக் கூடியதே. சிங்கபெருமாள்கோவில் மக்கள் தொகையில் 11% ஆறு வயதுக்குட்பட்டோர் ஆவார்கள்.

ஆதாரங்கள்

வெளி இணைப்புகள் 
 GeoHack - சிங்கபெருமாள்கோவில்

செங்கல்பட்டு மாவட்டத்திலுள்ள ஊர்களும் நகரங்களும்
சிறுமுகை

சிறுமுகை (ஆங்கிலம்:Sirumugai), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், மேட்டுப்பாளையம் வட்டத்தில் இருக்கும் ஒரு பேரூராட்சி ஆகும்.

அமைவிடம்
மேட்டுப்பாளையம் - சத்தியமங்கலம் நெடுஞ்சாலையில், கோயம்புத்தூருக்கு வடக்கில் 37  கிமீ தொலைவில் அமைந்த சிறுமுகை பேரூராட்சிக்கு அருகில், மேட்டுப்பாளையம் 9 கிமீ, அன்னூர் 13 கிமீ, பவானிசாகர் 20 கிமீ தொலைவிலும் உள்ளது.

பேரூராட்சியின் அமைப்பு             
16.20 சகிமீ பரப்பும், 18 வார்டுகளும், 133 தெருக்களும் கொண்ட இப்பேரூராட்சி மேட்டுப்பாளையம் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 5294 வீடுகளும்,         18223 மக்கள்தொகையும் கொண்டது.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 292 மீட்டர் (958 அடி) உயரத்தில் இருக்கின்றது.

ஆதாரங்கள்

கோயம்புத்தூர் மாவட்டத்திலுள்ள ஊர்களும் நகரங்களும்
சித்துராசபுரம்

சித்துராசபுரம் (ஆங்கிலம்:Sithurajapuram), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் இருக்கும் சித்துராஜபுரம் ஊராட்சியின் ஒரு கிராமம் ஆகும்.

2001 ஆம் ஆண்டு இந்து மக்கள் தொகை கணக்கின்படி,  சித்துராசபுரத்தின் மக்கள் தொகை 12,933. இவர்களில் ஆண்கள் 50%, பெண்கள் 50%. சித்துராசபுரம் சராசரி கல்வியறிவு விகிதம் 73% ஆகும், இது தேசிய சராசரியான 59.5% ஐ விட அதிகமாக உள்ளது: ஆண்களின் கல்வியறிவு 79%, பெண்களின் கல்வியறிவு 66% ஆகும். சித்துராசபுரம் மக்களில் 11 சதவிகிதத்தினர் ஆறு வயதுக்குட்பட்டோர் ஆவார்கள்.

மேற்கோள்கள்

விருதுநகர் மாவட்டத்திலுள்ள கிராமங்கள்
ஸ்ரீமுஷ்ணம்

ஸ்ரீமுஷ்ணம் (ஆங்கிலம்: Srimushnam) இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள ஸ்ரீமுஷ்ணம் வட்டத்தின் தலைமையிடமும், பேரூராட்சியும் ஆகும். ஸ்ரீமுஷ்ணம் நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.

பெயர் 
இந்த ஊர் சோழர் காலக் கல்வெட்டுகளிலும் அதற்கு பின்னரும் திருமுட்டம் என்றே நீண்ட காலம் குறிப்பிடப்பட்டுள்ளது. நாயக்க மன்னர் ஆட்சிக் காலத்தில் நடந்த சமசுகிருதமயமாக்கத்தின் போதே திருமுட்டம் என்பது ஸ்ரீமுஷ்ணம் என்று மாற்றப்பட்டதாக தெரிகிறது.

அமைவிடம் 
இது கடலூரிலிருந்து 90 கிமீ தொலைவில் உள்ளது. இதனருகே அமைந்த தொடருந்து நிலையம், 20 கிமீ தொலைவில் உள்ள விருத்தாச்சலம் ஆகும். இதன் கிழக்கில் சிதம்பரம் 36 கிமீ; மேற்கில் காட்டுமன்னார்கோயில் 25 கிமீ; வடக்கில் விருத்தாச்சலம் 20 கிமீ; தெற்கில் ஜெயங்கொண்டம் 24 கிமீ; கும்பகோணம் 53 கிமீ தொலைவில் உள்ளது.

பேரூராட்சியின் அமைப்பு                    
15.75 ச.கிமீ. பரப்பும், 15 பேரூராட்சி மன்ற உறுப்பினர்களையும், 57 தெருக்களையும் கொண்ட இப்பேரூராட்சி காட்டுமன்னார்கோயில் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.

கல்லூரிகள்
C.S.ஜெயின் கல்வி குழுமம்
N.P.V.கலை மற்றும் அறிவியல் கல்லூரி
B.P.J. கலை மற்றும் அறிவியல் கல்லூரி
அரசினர் தொழிற்பயிற்சி நிலையம்,திருமுட்டம்
S.B.G.கலை மற்றும் அறிவியல் கல்லூரி
சாய்ராம் தொழிற்பயிற்சி நிலையம்

பள்ளிகள்
த.வீ.செ.மேல்நிலைப்பள்ளி
தவ அமுதம் மெட்ரிக் மேல்நிலைப் பள்ளி
அரசினர் மேல்நிலைப் பள்ளி
சி.எஸ். ஜெயின் மெட்ரிக் மேல்நிலைப் பள்ளி
 தேவி ஹைடெக் பள்ளி
எஸ்.பி.ஜி.வித்யாலயா
திருஞானம் இன்டர்நேஷனல் பள்ளி

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,277 வீடுகளும், 13,971 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 75.9% மற்றும் பாலின விகிதம் 1,000 ஆண்களுக்கு, 990 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 2,639 மற்றும் 78 ஆகவுள்ளனர்.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 39 மீட்டர் (127 அடி) உயரத்தில் இருக்கின்றது.

ஆதாரங்கள்

கடலூர் மாவட்டத்தில் உள்ள பேரூராட்சிகள்
திருவைகுண்டம்

திருவைகுண்டம் () இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், ஸ்ரீவைகுண்டம் வட்டத்தில் தலைமையிடமும்; தாமிரபரணி ஆற்றின் வடகரையில் இருக்கும் ஒரு பேரூராட்சி ஆகும்.

இவ்வூர் தூத்துக்குடியிலிருந்து 39 கிமீ தொலைவிலும், திருநெல்வேலியிலிருந்து 30 கிமீ தொலைவிலும், திருச்செந்தூரிலிருந்து 30 கிமீ தொலைவிலும் உள்ளது.  இங்குள்ள  பராங்குசநல்லூரில், ஸ்ரீவைகுண்டம் தொடருந்து நிலையம் உள்ளது.

2011-ஆம் ஆண்டு மக்கள் தொகை கணக்கெடுப்பின்படி,  4,159 வீடுகள் கொண்ட இப்பேரூராட்சியின்  மக்கள்தொகை  15,847 ஆகும்
5.5  சகிமீ பரப்பும்,  18 வார்டுகளும், 102 தெருக்களும் கொண்ட இப்பேரூராட்சி  ஸ்ரீவைகுண்டம் (சட்டமன்றத் தொகுதி)க்கும், தூத்துக்குடி மக்களவைத் தொகுதிக்கும் உட்பட்டது. ஸ்ரீவைகுண்டம் நகரம் முந்தைய திருநெல்வேலி மாவட்டத்தில் ஒரு பகுதியாக இருந்தது.

சிறப்புகள்
இப்பேரூராட்சியில் உள்ள ஸ்ரீவைகுண்டநாதர் திருக்கோவில் மற்றும்   ஸ்ரீ விஜயாசனப் பெருமாள் திருக்கோவில் ஆகியவை நவதிருப்பதி தலங்களாகும். திருவேங்கமுடையார் மண்டபத்தில் உள்ள சிலைகள் மிகவும் பிரசித்தி பெற்றவை. வைகுண்ட ஏகாதசி நாட்களில் சொர்க்க வாசல் திறப்பு நிகழ்ச்சி மிகவும் விமரிசையாக நடைபெறும். ஸ்ரீவைகுண்டத்தில் உள்ள சிவகாமி அம்மை உடனுறை கைலாசநாதர் கோயில் நவகைலாயங்களில் ஒன்றாகும். இறைவனுக்கு எதிரே உள்ள கோபுரம் திருமலை நாயக்கரால் துவங்கப்பட்டுக் கைவிடப்பட்டு அரைகுறையாக நிற்கிறது. இங்குள்ள யாளியின் சிற்பங்கள் குறிப்பிடத் தக்கவை. யாளியின் வாயில் உள்ள உருளும் பந்து நாயக்கர் கால சிற்பங்களின் சிறப்பு அம்சம்.

ஸ்ரீவைகுண்டம் குமரகுருபரர் என்ற மகானின் அவதாரத் தலமும் ஆகும். இவர் தமது ஐந்தாவது வயது வரை வாய் பேசாதிருந்தார். இவரது பெற்றோர் அருகிலுள்ள திருச்செந்தூர்ப் பதியில் தங்கி விரதம் இருந்தனர். முருகன் இவர் முன் தோன்றி ஒரு மலரைக் காட்ட உடன் பூமேவு செங்கமல என்று துவங்கும் கந்தர் கலிவெண்பா பாடினார் என்பது வரலாறு. பின்னர் இவர் மீனாட்சி அம்மை பிள்ளைத் தமிழ், மீனாட்சி அம்மை குறம், முத்துக்குமாரசாமி பிள்ளைத்தமிழ் போன்ற நூல்களையும் அருளினார். காசி சென்று அங்கு சைவ மடத்தை நிறுவ விரும்பினார். அதற்கு நிலம் தந்து உதவி செய்ய வேண்டி தில்லி சுல்தானை அணுகினார். அவரிடம் பேச இந்தி மொழி அறிவு தேவைப்பட்டது. கலைவாணியைக் குறித்துப் பத்துப் பாடல்கள் அடங்கிய சகலகலா வல்லி மாலை என்ற நூலை இயற்ற, கலைவாணியின் அருளால் இந்தி மொழியில் அப்போதே வல்லமை பெற்று சுல்தானிடம் வேண்டிய உதவியைப் பெற்றார் என்பதும் வரலாறு ஆகும்.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 17 மீட்டர் (55 அடி) உயரத்தில் இருக்கின்றது.

மேற்கோள்கள்

வெளி இணைப்புகள் 
 தலபெருமை தினமலர்
 விக்கிமேப்பியாவில் அமைவிடம்
 கள்ளபிரான் சுவாமி திருக்கோயில்
 'தமிழ்ஹிந்து' தளம் செப்டம்பர் 1, 2008, தமிழ்த் தாத்தா மஹாமஹோபாத்தியாய திரு உ வே சா. எழுதிய கட்டுரை ; ஸ்ரீகுமரகுருபர சுவாமிகள் சரித்திரச் சுருக்கம், திருப்பனந்தாள் ஸ்ரீகாசிமடம் வெளியீடு, 1965.

தூத்துக்குடி மாவட்டத்தில் உள்ள பேரூராட்சிகள்
சூலூர்

சூலூர் (ஆங்கிலம்:Sulur), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், சூலூர் வட்டத்தில் இருக்கும் ஒரு பேரூராட்சி ஆகும்.

அமைவிடம்
இது கோவை - திருச்சி நெடுஞ்சாலையில், கோயம்புத்தூருக்கு கிழக்கில் 19 கிமீ தொலைவில் உள்ளது.

பேரூராட்சியின் அமைப்பு
10.96 சகிமீ பரப்பும், 18 பேரூராட்சி மன்ற உறுப்பினர்களும், 222 தெருக்களும்  கொண்ட இப்பேரூராட்சி  சூலூர் (சட்டமன்றத் தொகுதி)க்கும், கோயம்புத்தூர் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி   8,014  வீடுகளும், 27,909 மக்கள்தொகையும் கொண்டது.

பழம்பெயர்
சூலூர், வடகரைச் சூலூர், தென்கரைச் சூலூர் என சர்க்கார் பெரியபாளையம் கல்வெட்டு தெரிவிக்கிறது.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 340 மீட்டர் (1115 அடி) உயரத்தில் இருக்கின்றது. நொய்யல் ஆறு இவ்வூரின் வழியாகச் செல்கிறது. இங்கு பெரிய குளம் ஒன்றும் உள்ளது. இவ்வூருக்கு அருகில் சூலூர் ரோடு இரயில் நிலையம் உள்ளது. மேலும் கோயமுத்தூர்-நாகப்பட்டினம் நெடுஞ்சாலை சூலூரின் வழியாகச் செல்கிறது.

மேற்கோள்கள்

கோயம்புத்தூர் மாவட்டத்தில் உள்ள பேரூராட்சிகள்
தே. கல்லுப்பட்டி

தே.கல்லுப்பட்டி (ஆங்கிலம்:T.Kallupatti), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டம், பேரையூர் வட்டத்தில் இருக்கும் 15 வார்டுகள் கொண்ட பேரூராட்சி ஆகும்.தே.கல்லுப்பட்டியில் காந்தி நிகேதன் ஆசிரமம் உள்ளது. இது திருமங்கலம் (சட்டமன்றத் தொகுதி)க்கும், விருதுநகர் மக்களவைத் தொகுதிக்கும் உட்பட்டது. 4.5 சகிமீ பரப்பளவும், 34 தெருக்கள் கொண்ட தே. கல்லுப்பட்டி பேரூராட்சியின் மக்கள்தொகை 10,762 ஆகும்.தே.கல்லுப்பட்டி மதுரையிலிருந்து 45 கிலோமீட்டர் தொலைவில் அமைந்துள்ளது.

மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 10,762 மக்கள் இங்கு வசிக்கின்றார்கள். இவர்களில் 5,403 ஆண்கள், 5,359 பெண்கள் ஆவார்கள். தே.கல்லுப்பட்டியில் 1000 ஆண்களுக்கு 992 பெண்கள் உள்ளனர். இது தமிழக மாநில சராசரியான 996-யை விட குறைவானது. தே.கல்லுப்பட்டி மக்களின் சராசரி கல்வியறிவு 84.48% ஆகும், இதில் ஆண்களின் கல்வியறிவு 92.50%, பெண்களின் கல்வியறிவு 80.40% ஆகும். இது மாநில சராசரி கல்வியறிவான 80.09% விட அதிகமானதே. தே.கல்லுப்பட்டி மக்கள் தொகையில் 1,015 (9.43%) ஆறு வயதுக்குட்பட்டோர் ஆவார்கள். ஆறு வயதுக்குட்பட்ட குழந்தைகளின் பாலின விகிதம் 1000 ஆண்களுக்கு 975 பெண்கள் என்றுள்ளது. இது தமிழக சராசரியான 943-க்கு அதிகமானதாக உள்ளது.

2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 97.50% ஆக இருக்கின்றனர். அதையடுத்து கிருஸ்துவர்கள் 1.23%,  இஸ்லாமியர்கள் 1.08% என்ற விகிதத்தில் இருக்கின்றனர். தே.கல்லுப்பட்டி மொத்த மக்கள்தொகையில் தாழ்த்தப்பட்டோர் 10.04%, பழங்குடியினர் 0.06% ஆக உள்ளனர். தே.கல்லுப்பட்டியில் 2,774 வீடுகள் உள்ளன.

இதனையும் காண்க
 காந்தி நிகேதன் ஆசிரமம் . கோ. வேங்கடாசலபதி அவர்களால் 1940 இல் துவக்கப்பட்டது.

மேற்கோள்கள்

வெளி இணைப்பு
 தே. கல்லுப்பட்டி பேரூராட்சியின் இணையதளம்
 மேப்பியாவில் தே.கல்லுப்பட்டி அமைவிடம்

மதுரை மாவட்டத்தில் உள்ள பேரூராட்சிகள்
தாம்பரம்

தாம்பரம் (ஆங்கிலம்: Tambaram), இந்தியாவின் தமிழ்நாடு மாநிலத்தில்  அமைந்துள்ள செங்கல்பட்டு மாவட்டத்தில் உள்ள தாம்பரம் வட்டத்தின் நிர்வாகத் தலைமையிடமும், மாநகராட்சியும் ஆகும். இது சென்னை புறநகர் பகுதி ஆகும். இது சென்னையின் நுழைவாயில் என அழைக்கப்படுகிறது. தாம்பரம் மாநகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.

புவியியல் 
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 43 மீட்டர் (141 அடி) உயரத்தில் இருக்கின்றது.

மக்கள் வகைப்பாடு 
2011-ஆம் ஆண்டு மக்கள் தொகை கணக்கெடுப்பின்படி 44,432 குடும்பங்களையும் கொண்ட இப்பகுதி மக்கள் தொகை 1,74,787 ஆகும். இப்பகுதியின் எழுத்தறிவு 92.2%  மற்றும் பாலின விகிதம் 1000 ஆண்களுக்கு 963 பெண்கள் வீதம் உள்ளனர். 6 வயதிற்குட்பட்ட குழந்தைகளின்  எண்ணிக்கை  17,535 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 977  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும்  முறையே 26,496 மற்றும் 1,611 ஆகவுள்ளனர். மக்கள்தொகையில் இந்துக்கள் 80.41%,  இசுலாமியர்கள் 6.54%, கிறித்தவர்கள் 12.25%, தமிழ்ச் சமணர்கள் 0%, மற்றும் பிறர் 0.45% ஆகவுள்ளனர்.

நுரையீரல் நோய் மருத்துவமனை 
தாம்பரம் சானடோரியம் பகுதியில் நுரையீரல் நோய்களுக்கான அரசு சிறப்பு மருத்துவமனை இயங்குகிறது.

சிறப்புகள் 
சென்னைக் கடற்கரையிலிருந்து தாம்பரம் வரை முதலில் மின்சார தொடர்வண்டி இயக்கப்பட்டது குறிப்பிடத்தக்கது. சென்னையின் நன்கறியப்பட்ட கல்லூரிகளில் ஒன்றான சென்னை கிறித்துவ கல்லூரி இங்கு உள்ளது. இந்திய வான்படையின் தளமும் இங்கு உள்ளது.

மேற்கோள்கள்

வெளியிணைப்புகள் 
 தாம்பரம் நகராட்சியின் இணையதளம் 
 Tambaram: A suburb older than Madras itself

அமைவிடம்  

 

செங்கல்பட்டு மாவட்டத்திலுள்ள ஊர்களும் நகரங்களும்
தமிழ்நாட்டிலுள்ள மாநகரங்கள்
சென்னை சுற்றுப் பகுதிகள்
தக்கோலம்

தக்கோலம் (ஆங்கிலம்:Thakkolam), இந்தியாவின் தமிழ்நாடு மாநிலத்தில் அமைந்துள்ள இராணிப்பேட்டை மாவட்டத்தின் அரக்கோணம் வட்டத்தில் இருக்கும் ஒரு பேரூராட்சி ஆகும். இவ்வூரின் புராதனப் பெயர் திருஊறல் என்பதாகும். திருஞானசம்பந்தரால் பாடப் பெற்ற தக்கோலம் ஜலநாதீசுவரர் கோயில் இவ்வூரில் அமைந்துள்ளது.

அமைவிடம் 
வேலூர் நகரத்திலிருந்து 75 கிமீ தொலைவில் உள்ள தக்கோலம் பேரூராட்சிக்கு அருகில் அமைந்த தொடருந்து நிலையம், 14 கிமீ தொலைவில் உள்ள அரக்கோணம் ஆகும். இதன் கிழக்கில் திருவள்ளூர் 29 கிமீ; மேற்கில் வேலூர் 75 கிமீ; வடக்கில் காஞ்சிபுரம் 29 கிமீ; தெற்கில் அரக்கோணம் 14 கிமீ தொலைவில் உள்ளது.

பேரூராட்சியின் அமைப்பு                   
8.50 சகிமீ பரப்பும், 15  பேரூராட்சி மன்ற உறுப்பினர்களையும், 48 தெருக்களையும்  கொண்ட இப்பேரூராட்சி அரக்கோணம்  (சட்டமன்றத் தொகுதி) மற்றும் அரக்கோணம் மக்களவைத் தொகுதிக்குட்பட்டதாகும்.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி  3,321  வீடுகளும், 13,983 மக்கள்தொகையும், கொண்டது. மேலும் இப்பேரூராட்சியின் எழுத்தறிவு   80.69% மற்றும்  பாலின விகிதம்  ஆயிரம் ஆண்களுக்கு, 890 பெண்கள் வீதம் உள்ளனர்.

மேலும் பார்க்க 
தக்கோலப் பெரும் போர்
தக்கோலம் ஜலநாதீசுவரர் கோயில்

மேற்கோள்கள்

இராணிப்பேட்டை மாவட்டத்திலுள்ள ஊர்களும் நகரங்களும்
தாமரைக்குளம்

தாமரைக்குளம் (Thamaraikulam), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், பெரியகுளம் வட்டத்தில் இருக்கும் ஒரு பேரூராட்சி ஆகும். இவ்வூர் குளந்தை நகர் என்று அழைக்கப்படும். இது பெரியகுளம் அருகில் அமைந்துள்ளது.

2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 3,143 வீடுகளும், 12,372 மக்கள்தொகையும் கொண்டது. இந்த ஊரில் திருப்பதியை பாேல் மலை மீது பெருமாள் காேவில் அமைந்துள்ளது.
15 வார்டுகள் இப்பேரூராட்சியானது பெரியகுளம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.

மேற்கோள்கள்

தேனி மாவட்டத்திலுள்ள பேரூராட்சிகள்
தாந்தோணி

தாந்தோணி (ஆங்கிலம்:Thanthoni), இந்தியாவின் தமிழ்நாடு மாநிலத்தில் அமைந்துள்ள கரூர் மாவட்டத்தின் தலைமையிடமான கரூர் மாநகராட்சியின் ஒரு பகுதியாகும்.

கரூர் நகராட்சியுடன் இணைத்தல்
2011-இல் தாந்தோணி நகராட்சியை 2011ல் கரூர்  நகராட்சியுடன் இணைக்கப்பட்டது.

ஆதாரங்கள்

கரூர் மாவட்டம்
தாரமங்கலம்

தாரமங்கலம் (ஆங்கிலம்:Tharamangalam) என்பது இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் இருக்கும் ஒரு  நகராட்சி ஆகும். மேலும் இவ்வூரில் தாரமங்கலம் ஊராட்சி ஒன்றியத்தின் வட்டார வளர்ச்சி அலுவலகம் உள்ளது. தாரமங்கலம் கைலாசநாதர் கோவில் சிற்பங்களுக்கு புகழ்பெற்றது. தாரமங்கலம் கைத்தறி சேலைக்கு பெயர் பெற்றது. இங்கு நெசவுத்தொழில் பிரதானமாக உள்ளது.

2021-இல் நகராட்சியாக தரம் உயர்த்துதல் 
16 அக்டோபர் 2021 அன்று தாரமங்கலத்தை நகராட்சியாக உருவாக்குவதற்கான அரசாணையை நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.

அமைவிடம் 
தாரமங்கலம் நகராட்சிக்கு கிழக்கே சேலம் 25 கிமீ; வடகிழக்கு ஓமலூர் 10 கி மீ; மேற்கே மேட்டூர் 30 கிமீ; வடக்கே மேச்சேரி 20 கிமீ; தெற்கே சங்ககிரி 29 கிமீ தொலைவிலும் உள்ளது.

நகராட்சி அமைப்பு 
9.72 சகிமீ பரப்பும், 18 நகராட்சி மன்ற உறுப்பினர்களையும், 152 தெருக்களையும்  கொண்ட இந்நகராட்சி சங்ககிரி (சட்டமன்றத் தொகுதி) மற்றும் நாமக்கல் மக்களவைத் தொகுதிக்குட்பட்டதாகும். தாரமங்கலம் நகராட்சியானது 24. ஆகத்து 2021 அன்று தமிழக அரசால் பேரூராட்சியிலிருந்து நகராட்சியாக தரம் உயர்த்தப்பட்டது.

மக்கள் தொகை பரம்பல் 
2011-ஆம் ஆண்டு மக்கள் தொகை கணக்கெடுப்பின்படி இந்நகராட்சி 7,406 வீடுகளும், 30,222 மக்கள்தொகையும், கொண்டது.

இதனையும் காண்க 
தமிழக நகராட்சிகள்

மேற்கோள்கள் 

சேலம் மாவட்டத்திலுள்ள ஊர்களும் நகரங்களும்
தரங்கம்பாடி

தரங்கம்பாடி (ஆங்கிலம்:Tranquebar), என்பது இந்தியாவின் தமிழ்நாடு மாநிலத்தில் அமைந்துள்ள மயிலாடுதுறை மாவட்டத்தின் 4 பேரூராட்சிகளில் ஒன்றாகும். தரங்கம்பாடி வட்டத்தின் தலைமையிடமும், பேரூராட்சியுமான தரங்கம்பாடியின்  கடற்கரையில் தரங்கம்பாடி மாசிலாமணிநாதர் கோயில் உள்ளது. தரங்கம்பாடி நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.

தரங்கம்பாடியில்தான் இந்தியாவின் முதல் அச்சு இயந்திரத்தின் மூலம் விவிலியம் அச்சிடப்பட்டது. டேனீஷ் காரர்களின் கோட்டை இன்றும் உள்ளது.

அமைவிடம் 
காவேரி ஆறு, வங்காள விரிகுடாவில் கலக்கும் கழிமுகத்தில், காரைக்காலுக்கு வடக்கே 15 கிமீ தொலைவில் தரங்கம்பாடி பேரூராட்சி உள்ளது.

நாகப்பட்டினத்திலிருந்து  34 கிமீ தொலைவில் அமைந்த தரங்கம்பாடிக்கு அருகில் மயிலாடுதுறை 31 கிமீ; சீர்காழி 31 கிமீ தொலைவில் உள்ளது. தரங்கம்பாடிக்கு அருகமைந்த தொடருந்து நிலையம்  13 கிமீ தொலைவில் உள்ள காரைக்காலில் உள்ளது.

சிதம்பரம் - நாகப்பட்டினம், பொறையார் - மயிலாடுதுறை, மயிலாடுதுறை - நாகப்பட்டினம், காரைக்கால் - பொறையார் செல்லும்  பேருந்துகள் தரங்கம்பாடி வழியாகச் செல்கின்றன.

பேரூராட்சியின் அமைப்பு 
13.06 சகிமீ பரப்பும்,  18  வார்டுகளும்,  172 தெருக்களும் கொண்ட இப்பேரூராட்சி  பூம்புகார் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.

மக்கள் தொகை பரம்பல் 
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5482 வீடுகளும், 23,191 மக்கள்தொகையும் கொண்டது.

ஆதாரங்கள்

வெளி இணைப்புகள் 
 GeoHack - தரங்கம்பாடி

தரங்கம்பாடி பேரூராட்சியின் இணையதளம்

மயிலாடுதுறை மாவட்டம்
மயிலாடுதுறை மாவட்டப் பேரூராட்சிகள்
மயிலாடுதுறை மாவட்ட ஊர்களும் நகரங்களும்
தெங்கம்புதூர்

தெங்கம்புதூர் (Thengampudur), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், அகத்தீஸ்வரம் வட்டத்தில் இருக்கும் ஒரு நகரம் ஆகும். இந்நகரம் கன்னியாகுமரி (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.

அமைவிடம்
இது கன்னியாகுமரியிலிருந்து 11 கிமீ; நாகர்கோவிலிருந்து 9 கிமீ தொலைவிலும் உள்ளது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி                                      3849 வீடுகளும், 14540 மக்கள்தொகையும் கொண்டது.

நாகர்கோயில் மாநகராட்சியுடன் இணைத்தல்
அக்டோபர், 2021 முதல் நாகர்கோயில் மாநகராட்சியுடன் கன்னியாகுமரி மாவட்டத்தின் தெங்கம்புதூர் மற்றும் ஆளுர் பேரூராட்சிகள் முழுமையாக இணைக்கப்படுகிறது.

ஆதாரங்கள்

கன்னியாகுமரி மாவட்டத்தில் உள்ள பேரூராட்சிகள்
திருமழிசை

திருமழிசை (ஆங்கிலம்:Thirumazhisai), இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தின் பூந்தமல்லி வட்டத்தில்  இருக்கும் பேரூராட்சி ஆகும்.

இது சென்னை பெருநகர் வளர்ச்சிக்குழும எல்லைக்குட்பட்ட பேரூராட்சியாகும். இது சென்னையிலிருந்து 24 கி.மீ துரத்தில் அமைந்துள்ளது. இது திருமழிசை ஆழ்வார் பிறந்த திருத்தலமாகும். இங்கு அருள்மிகு ஒத்தாண்டீஸ்வரர் திருக்கோயில், அருள்மிகு ஜெகநாதபெருமாள் மற்றும் திருமழிசை ஆழ்வார் திருக்கோயில், ஸ்ரீவீற்றிருந்த பெருமாள் திருக்கோயில்கள் அமைந்துள்ளது.

அமைவிடம் 
இப்பேரூராட்சி சென்னை - பெங்களூரு தேசிய நெடுஞ்சாலை மற்றும் சென்னை - திருவள்ளூர் மாநில நெடுஞ்சாலையில் அமைந்துள்ளது.  இது மாவட்டத் தலைமையிடமான திருவள்ளூரிலிருந்து 24 கிமீ தொலைவில் உள்ளது. இதன் கிழக்கில் சென்னை 22 கிமீ;  வடக்கில் பூந்தமல்லி 5 கிமீ; தெற்கில் ஸ்ரீபெரும்புதூர் 45 கிமீ தொலைவில் உள்ளது. இதனருகில் அமைந்த தொடருந்து நிலையம் 15 கிமீ தொலைவில் உள்ள திருநின்றவூரில் உள்ளது.

பேரூராட்சியின் அமைப்பு                    
6 சகிமீ பரப்பும், 15  பேரூராட்சி மன்ற உறுப்பினர்களையும், 141 தெருக்களையும்  கொண்ட இப்பேரூராட்சி பூந்தமல்லி  (சட்டமன்றத் தொகுதி) மற்றும் திருவள்ளூர் மக்களவைத் தொகுதிக்குட்பட்டதாகும்.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி 5,220   வீடுகளும், 19,733  மக்கள்தொகையும், கொண்டது. மேலும் இப்பேரூராட்சியின் எழுத்தறிவு   81.42%  மற்றும்  பாலின விகிதம்   ஆயிரம் ஆண்களுக்கு, 996 பெண்கள் வீதம் உள்ளனர்.

சிறப்பு
இந்த தலத்தின் தனிச்சிறப்பு, திருமழிசை ஆழ்வார் அவதரித்த தலமாகும். இவர் 12 ஆழ்வார்களில் ஒருவராவார்.  
திருமழிசை ஆழ்வாருக்கென்று தனி ஆலயம் இந்த ஊரில் உள்ளது. இந்தக் கோயில் ஜெகந்நாத பெருமாள் கோயில் எனவும் அழைக்கப்படுகிறது. இத்தலத்தில் திருமழிசை ஆழ்வாருக்கு காலில் கண் உள்ளது இதற்கு அருகிலேயே வீற்றிருந்த பெருமாள் கோவில் உள்ளது. இங்கு பெருமாள் அமர்ந்த கோலத்தில் அஷ்டலட்சுமிகளுடன் காட்சி அளிக்கிறார். செங்குந்தர் குல கார்கோடக ஆதினம் மட்டும் நாட்டாமை சபைக்கு பாத்தியப்பட்ட ஒத்தாண்டேசுவரர் கோயில் இங்கு அமைந்துள்ள பழைமையான சிவன் கோயிலாகும்.

ஆதாரங்கள்
திருநீர்மலை

திருநீர்மலை (ஆங்கிலம்:Thiruneermalai), இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு  மாவட்டத்தில் உள்ள பல்லாவரம் வட்டத்தில் இருக்கும் தாம்பரம் மாநகராட்சியின் ஒரு பகுதியாகும். மேலும் இது சென்னையின் புறநகர் பகுதி ஆகும். 108 வைணவத் திவ்விய தேசங்களில் ஒன்றான திருநீர்மலை நீர்வண்ணப்பெருமாள் கோயில் இங்கு அமைந்துள்ளது.

தாம்பரம் மாநகராட்சியுடன் இணைத்தல்

3 நவம்பர் 2021 அன்று இந்த பகுதியானது தாம்பரம் மாநகராட்சியுடன் இணைக்கப்பட்டது.

அமைவிடம்
திருநீர்மலை அருகே 4-5 கிமீ  தொலைவில் பல்லாவரம், பம்மல், குன்றத்தூர் அமைந்துள்ளது. இது காஞ்சிபுரத்திலிருந்து 56 கிமீ தொலைவில் உள்ளது.

பகுதியின் அமைப்பு                    
4.80  சகிமீ பரப்பும், 216 தெருக்களையும் கொண்ட இப்பகுதி பல்லாவரம்  (சட்டமன்றத் தொகுதி) மற்றும் ஸ்ரீபெரும்புதூர் மக்களவைத் தொகுதிக்குட்பட்டதாகும்.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பகுதி 7,660   வீடுகளும், 30,702 மக்கள்தொகையும் கொண்டது. மேலும் இப்பகுதியின் எழுத்தறிவு 90.50% மற்றும்  பாலின விகிதம் 1,000 ஆண்களுக்கு, 998 பெண்கள் வீதம் உள்ளனர்.

சிறப்புகள்
 
திருநீர்மலை, ஒரு திவ்வியதேச தலமாகும். இங்குள்ள திருநீர்மலை நீர்வண்ணப்பெருமாள் கோயில், பெருமாள் நீர்வண்ணராக திருநீர் மலையடிவாரத்தில் அருள் புரிகின்றார். மலைமீது ரங்கநாதராகவும், உலகளந்தவராகவும், நரசிம்மராகவும் சேவை சாதிக்கின்றார். திருமங்கை ஆழ்வாரால் மங்களாசாசனம் செய்யப்பெற்ற தலமாகும்.

ஆதாரங்கள்

வெளி இணைப்புகள்
திருநீர்மலை குறித்த சொற்பொழிவு - காணொலி

 
செங்கல்பட்டு மாவட்ட ஊர்களும் நகரங்களும்
சென்னை சுற்றுப் பகுதிகள்
திற்பரப்பு

திற்பரப்பு (ஆங்கிலம்:Thiruparappu), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், திருவட்டார் வட்டத்தில் இருக்கும் ஒரு பேரூராட்சி ஆகும். இவ்வூரில் இருக்கும் திற்பரப்பு அருவி கன்னியாகுமரி மாவட்டத்தின் சிறந்த சுற்றுலாத் தலங்களுள் ஒன்றாகும்.

அமைவிடம்
திற்பரப்பு பேரூராட்சி, கன்னியாகுமரியிலிருந்து 40 கிமீ; நாகர்கோவிலிருந்து 35 கிமீ; மார்த்தாண்டத்திலிருந்து 13 கிமீ தொலைவில் உள்ளது.

பேரூராட்சியின் அமைப்பு        
10.96 சகிமீ பரப்பும், 18 வார்டுகளும், 29 தெருக்களும் கொண்ட இப்பேரூராட்சி  பத்மநாபபுரம் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி                                     5839 வீடுகளும், 22401 மக்கள்தொகையும் கொண்டது.

ஆதாரங்கள்

வெளி இணைப்புகள் 
 விக்கிமேப்பியாவில் திற்பரப்பு அமைவிடம்

கன்னியாகுமரி மாவட்டத்தில் உள்ள பேரூராட்சிகள்
திருப்போரூர்

திருப்போரூர் (ஆங்கிலம்: Thiruporur) இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் உள்ள  திருப்போரூர் வட்டத்தின் தலைமையிடமும், பேரூராட்சியும் ஆகும். இங்கு திருப்போரூர் கந்தசாமி கோயில் உள்ளது. இங்கு திருப்போரூர் ஊராட்சி ஒன்றியத்தின் வட்டார வளர்ச்சி அலுவலகம் இயங்குகிறது. திருப்போரூர் நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.

அமைவிடம் 
திருப்போரூர் பேரூராட்சியிலிருந்து காஞ்சிபுரம்  65 கிமீ; செங்கல்பட்டு 25 கிமீ; சென்னை 45 கிமீ தொலைவில் உள்ளது.

பேரூராட்சியின் அமைப்பு                    
8 சகிமீ பரப்பும், 15  பேரூராட்சி மன்ற உறுப்பினர்களையும் கொண்ட இப்பேரூராட்சி செங்கல்பட்டு (சட்டமன்றத் தொகுதி) மற்றும் காஞ்சிபுரம் மக்களவைத் தொகுதிக்குட்பட்டதாகும்.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி 3256   வீடுகளும், 13,666  மக்கள்தொகையும், கொண்டது. மேலும் இப்பேரூராட்சியின் எழுத்தறிவு 84.52%  மற்றும்  பாலின விகிதம் 1,000 ஆண்களுக்கு, 945   பெண்கள் வீதம் உள்ளனர்.

புகைப்பட காட்சியகங்கள்

மேற்கோள்கள்

 
செங்கல்பட்டு மாவட்டத்தில் உள்ள பேரூராட்சிகள்
செங்கல்பட்டு மாவட்டத்திலுள்ள ஊர்களும் நகரங்களும்
திருப்பனந்தாள்

திருப்பனந்தாள் (ஆங்கிலம்:Thiruppanandal), இந்தியாவின் தமிழ்நாடு  மாநிலத்தில், தஞ்சாவூர் மாவட்டம், திருவிடைமருதூர் வட்டம்,  திருப்பனந்தாள் ஊராட்சி ஒன்றியத்தில் அமைந்த முதல்நிலை  ஆகும். இப்பேரூராட்சி மூன்று வருவாய் கிராமங்களைக் கொண்டது. இப்பேரூராட்சியில் புகழ்பெற்ற திருப்பனந்தாள் காசிமடம் உள்ளது.

அமைவிடம்
திருப்பனந்தாள் கும்பகோணத்திலிருந்து 20 கிமீ மற்றும் தஞ்சாவூரிலிருந்து 60 கிமீ தொலைவில் உள்ளது.

பேரூராட்சியின் அமைப்பு             
12.56 சகிமீ பரப்பும்,  15  வார்டுகளும், 40    தெருக்களும் கொண்ட இப்பேரூராட்சி  திருவிடைமருதூர் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 2,587    வீடுகளும், 11,169 மக்கள்தொகையும் கொண்டது.

இதனையும் காண்க
 திருப்பனந்தாள் ஊராட்சி ஒன்றியம்

ஆதாரங்கள்

வெளி இணைப்புகள்
திருப்பனந்தாள் பேரூராட்சியின் இணையதளம்

தஞ்சாவூர் மாவட்டத்தில் உள்ள பேரூராட்சிகள்
திருப்புவனம்

திருப்புவனம் (ஆங்கிலம்:Thirupuvanam), இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியத்தில் இருக்கும் ஒரு பேரூராட்சி ஆகும்.

2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 6,240  வீடுகளும், 24,554 மக்கள்தொகையும் கொண்டது.
இது 20 சகிமீ 18 பரப்பும், வார்டுகளும், 103 தெருக்களும் கொண்ட இப்பேரூராட்சியானது  மானாமதுரை (சட்டமன்றத் தொகுதி)க்கும், சிவகங்கை மக்களவைத் தொகுதிக்கும் உட்பட்டது.

பெயர்க்காரணம் மற்றும் வரலாறு
திருப்புவனம் என்பது ஆங்கிலேயர்கள் ஆட்சி காலத்தில் உச்சரிப்பில் திரிபு ஏற்பட்ட பெயராகும். "திருப்பூவணம்" என்பது திரிந்து திருப்புவனம் ஆகியது. இங்கு பாரிசாதப் பூவின் படிமம் சிவலிங்கமாக உள்ளது. எனவே சிவலிங்கத்தின் பெயர் "பூவணன்" என்பதாகும். இதன் காரணமாக இந்த ஊருக்குத் திருப்பூவணம் என்ற பெயர் உண்டானது. பாண்டிய நாட்டுத் தலங்களில் நால்வர் பாடலும் பெற்ற தலம் இது ஒன்றே. இவ்வூரானது பாண்டிய நாட்டின் ஆளுமையின் கீீழ் வந்தது, பின்னர் சிறிது காலம் கழித்து சிவகங்கைச்சீமையின் தோற்றத்திற்கு பின்பு இவ்வூரானது சிவகங்கை சீீமையின் எல்லையாகவும் திகழ்ந்தது. 36ஆவது "திருவிளையாடல்" நடைபெற்ற தலம் "எலும்பு பூவாக மாறிய தலம்", காசிக்கு வீசம் கூட எனப் புகழ் பெற்ற தலம். திருப்புவனம் நகரம் முந்தைய மதுரை மாவட்டத்தில் ஒரு பகுதியாக இருந்தது.

ஊரின் சிறப்பு
மதுரை- இராமேஸ்வரம் நெடுஞ்சாலையில் 20-வது கிலோ மீட்டரில், வைகை ஆற்றங்கரையில் தெற்கு பகுதியில் உள்ளது. காசிக்கு செல்ல இயலாதவர்கள் திருப்புவனத்திற்கு வருகை புரிந்து இங்குள்ள வைகை ஆற்றில் அஸ்தியை கரைத்து செல்கின்றனர்.

இதனையும் காண்க 
திருப்புவனம் புஷ்பவனேஸ்வரர் கோயில்

மேற்கோள்கள்

வெளி இணைப்புகள் 
 விக்கிமேப்பியாவில் திருப்புவனம் அமைவிடம்

சிவகங்கை மாவட்டத்தில் உள்ள பேரூராட்சிகள்
திருத்தங்கல்

திருத்தங்கல் (ஆங்கிலம் : :en:Thiruthangal), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் உள்ள சிவகாசி வட்டத்தில் உள்ள சிவகாசி மாநகராட்சிப் பகுதியும் சிவகாசி மாநகராட்சியின் மண்டலங்களுள் ஒன்றாகும்.

புவியியல் 
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 86 மீட்டர்(482 அடி) உயரத்தில் இருக்கின்றது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 15,424 குடும்பங்களையும் கொண்ட இப்பகுதியின் மக்கள்தொகை 55,362 ஆகும். அதில்  27,676 ஆண்களும்,  27,686பெண்களும் உள்ளனர்.   இந்நகரத்தின் எழுத்தறிவு 80.5%   மற்றும் பாலின விகிதம்  1000 ஆண்களுக்கு, 1,000 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 5918 ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 943    பெண் குழந்தைகள் வீதம் உள்ளனர்.  பட்டியல் சமூகத்தினரும், பட்டியல் பழங்குடி மக்களும்  முறையே 11,567  மற்றும் 103 ஆகவுள்ளனர். மக்கள்தொகையில் இந்துக்கள்  92.74%,  இசுலாமியர்கள் 1.03%, கிறித்தவர்கள் 6.14% மற்றும் பிறர் 0.09% ஆகவுள்ளனர்.

முக்கிய தொழில்கள்
திருத்தங்கல் சிவகாசியுடன் முன்பு இணைந்து இருந்தது. சிவகாசியைப் போலவே திருத்தங்கலிலும் பட்டாசு, தீப்பெட்டித் தொழிற்சாலைகள் உள்ளன. இங்கு கல் குவாரிகளும் உண்டு.

போக்குவரத்து
சென்னை - செங்கோட்டை வரும் செல்லும் அகல ரயில் பாதை இவ்வூரையும் கடக்கிறது. வாரத்தின் அனைத்து நாட்களும் பொதிகை விரைவு வண்டி இந்த ஊர் புகைவண்டி நிலையத்தில் நிற்கும். ஆனைக்குட்டம் , எரிச்சநத்தம், சுக்கிரவார்பட்டி, சில்லையநாயக்கன்பட்டி, செங்கமலபட்டி, வெள்ளியபுரம்,நாரணபுரம், வடமல்லாபுரம், எம் புதுப்பட்டி, ஆலமரத்துப்பட்டி  என சுற்றுபுறத்தில் உள்ள சிறிய கிராமங்களுக்கு ஒரு இணைப்பு பகுதியாக திருத்தங்கல் விளங்குகிறது.

கோவில்கள் 
திருத்தங்கல் நின்ற நாராயணப் பெருமாள் கோவில் நூற்றிஎட்டு திவ்ய தேசங்களில் ஒன்றாகும்.  இங்கே சிவன் கோவிலும் பெருமாள் கோவிலும் ஒருங்கே அமைந்துள்ளது. மலை மேல் உள்ள முருகன் கோவில் பிரசித்தி பெற்றது. இங்குள்ள காளியம்மன் கோவிலிலும் சிறப்பான பூஜைகள் நடைபெறும்.
பங்குனிப் பொங்கல் மற்றும் தை பூசம் இவ்வூரில் சிறப்பாகக் கொண்டாடப்பட்டு வரும் வருடாந்திர பண்டிகைகள்.

புகழ்பெற்றவர்கள்
ஆரோக்யா பால் நிறுவனர் ஆர். ஜி. சந்திரமோகன் இவ்வூரைச் சேர்ந்தவர்.

ஆதாரங்கள்

மேலும் பார்க்க
 திருத்தங்கல் நகராட்சி இணையதளம் 

விருதுநகர் மாவட்டத்திலுள்ள ஊர்களும் நகரங்களும்
தமிழ்நாடு முதல் நிலை நகராட்சிகள்
விருதுநகர் மாவட்ட நகராட்சிகள்
திருத்துறைப்பூண்டி

திருத்துறைப்பூண்டி (ஆங்கிலம்: Thiruthuraipoondi), இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் உள்ள திருத்துறைப்பூண்டி வட்டத்தின் நிர்வாகத் தலைமையிடமும், நகராட்சியும் ஆகும். இவ்வூருக்கு வில்வாரண்ய க்ஷேத்திரம் என்னும் பெயர் உண்டு. திருத்துறைப்பூண்டி நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 24 நகராட்சி மன்ற உறுப்பினர்களையும், 6,263 குடும்பங்களையம் கொண்ட இந்நகரத்தின் மக்கள்தொகை 24,404  ஆகும். அதில் 11,985 ஆண்களும், 12,419 பெண்களும் உள்ளனர்.   இந்நகரத்தின் எழுத்தறிவு 88.6%  மற்றும் பாலின விகிதம்  ஆண்களுக்கு, 1,036 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 2324  ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு,  969பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும்  முறையே 7,248 மற்றும் 450 ஆகவுள்ளனர். மக்கள்தொகையில் இந்துக்கள் 90.41%,  இசுலாமியர்கள் 6.36%, கிறித்தவர்கள் 3.09% மற்றும்  பிறர் 0.14% ஆகவுள்ளனர்.

கோவில்கள்
 திருத்துறைப்பூண்டி பிறவி மருந்தீஸ்வரர் கோயில்  
 திருத்துறைப்பூண்டி வண்மீகநாதசுவாமி கோயில்

இங்கு பிறந்து புகழ்பூத்தவர்கள்
 வி. கே. சசிகலா - இந்திய பெண் தொழிலதிபர் மற்றும் அரசியல்வாதி   
 ஆர். வெங்கட்ராமன் - எழுத்தாளர் ஆர்வி
 பா‌லு மலர்‌வண்‌ணன் - எழுத்தாளர்  பா‌லு மலர்‌வண்‌ணன்‌
 ஆனந்த விகடன் ஆசிரியர் திரு வாசன்
எழுத்தாளர் திரு.உத்தமசோழன் (எழுத்தாளர், கிழக்கு வாசல் உதயம் மாத இதழின் ஆசிரியர்)
 மருத்துவப் பேராசிரியர் திரு இரவீந்திரன் 
 T.R.பாப்பா (சினிமா -இசையமைப்பாளர்)
 லியோ முத்து (நிறுவனர் -சாய் ராம் கல்வி நிறுவனங்கள் )
 கமலா கந்தசாமி (எழுத்தாளர் )
திருமதி பிருந்தா சீனிவாசன் (அறிவியலாளர்)
திரு வீரபாண்டியன் (ஊடகவியளாலா்)

ஆதாரங்கள்

திருவாரூர் மாவட்டம்
திருவள்ளூர்

திருவள்ளூர் (Thiruvallur) இந்தியாவின் தமிழ்நாடு மாநிலத்தில் உள்ள திருவள்ளூர் மாவட்டம், திருவள்ளூர் வட்டம் மற்றும் திருவள்ளூர் ஊராட்சி ஒன்றியம் ஆகியவற்றின் நிர்வாகத் தலைமையிட நகரமும், தேர்வு நிலை நகராட்சியும் ஆகும்.

இவ்வூரின் சிறப்பு 

இதன் திருத்தமான பெயர் திருவெவ்வுளூர் ( = திருஎவ்வுளூர் = திரு எவ்வுள் ஊர்) ஆகும். இதன் உண்மையான பழைய பெயர் வெறுமனே எவ்வுள் என்பதேயாகும். அப்படியேதான் ஆழ்வார் பாசுரங்களில் பாடுவதைக் காணலாம்.
இவ்வூரில் அமைந்துள்ள வீரராகவபெருமாள் திருக்கோயில் 108 திவ்ய தேசங்களுள் ஒன்றாகும்.

உள் என்னும் சொல் மிக அரிதாக ஊர்ப் பெயரிலே காணப்படும். வைணவத் திருப்பதிகளில் ஒன்றாகிய இந்த எவ்வுள் என்னும் ஊரை அப்படியே திருமங்கையாழ்வாரும், திருமழிசையாழ்வாரும் பாடியுள்ளனர். பிறகு நாளடைவில் திருஎவ்வுள் என்றும், திருஎவ்வுளூர், திருவெவ்வுளூர் என்றும் அழைக்கப்பெற்ற இவ்வூர், காலப்போக்கில் மருவி தற்போது திருவள்ளூர் என அழைக்கப்படுகிறது. திருவள்ளூர் நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.

மக்கள் வகைப்பாடு 

2011-ஆம் ஆண்டு மக்கள் தொகை கணக்கெடுப்பின்படி, 27  நகராட்சி மன்ற உறுப்பினர்களையும், 14,004 குடும்பங்களையும் கொண்ட இந்நகரத்தின் மக்கள்தொகை 56,074 ஆகும். இந்நகரத்தின் எழுத்தறிவு 88.7% மற்றும் பாலின விகிதம் 1000 ஆண்களுக்கு 999 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  5627 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 938 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 10,653 மற்றும் 334 ஆகவுள்ளனர்.

2011 ஆம் ஆண்டு மதவாரியான கணக்கெடுப்பின்படி, திருவள்ளூரில் இந்துக்கள் 
86.45%, முஸ்லிம்கள் 5.88%, கிறிஸ்தவர்கள் 6.17%, சீக்கியர்கள் 0.02%, பௌத்தர்கள் 0.02%, சைனர்கள் 0.35%, 1.12% பிற மதங்களைப் பின்பற்றுபவர்களும் உள்ளனர்.

நகராட்சி நிர்வாகம் மற்றும் அரசியல் 

திருவள்ளூர் நகராட்சியானது திருவள்ளூர் சட்டமன்றத் தொகுதிக்கும் மற்றும் திருவள்ளூர் மக்களவைத் தொகுதிக்கு உட்பட்டதாகும்.

2019 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை காங்கிரசு கட்சியை சேர்ந்த கே. ஜெயக்குமார் வென்றார்.

2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை திராவிட முன்னேற்றக் கழகத்தை (திமுக) சேர்ந்த வி. ஜி. ராஜேந்திரன் வென்றார்.

போக்குவரத்து 
திருவள்ளூர் நகரமானது சென்னை - திருப்பதி தேசிய நெடுஞ்சாலையில் அமைந்துள்ளது. சென்னை மற்றும் திருவள்ளூரை இணைக்கும் பிற முக்கிய சாலைகளில் காக்களூர், புட்லூர், சேவப்பேட்டை, வேப்பம்பட்டு, திருநின்றவூர், ஆவடி, திருமுல்லைவாயில், அம்பத்தூர் மற்றும் வில்லிவாக்கம் ஆகிய நகரங்கள் வழியாக ஒரு பாதையும், பூந்தமல்லி மற்றும் கோயம்பேடு வழியாக மற்றொரு பாதையும் உள்ளது. தமிழ்நாட்டின் மிக அதிகமான போக்குவரத்து நிலைகளில், ஒவ்வொரு நாளும் கிட்டத்தட்ட ஒரு லட்சம் (1,00,000) வாகனங்கள் இந்த நகரத்தை கடக்கின்றன.

இந்நகரமானது சென்னை - பெங்களூர் அகல ரயில் பாதையில் அமைந்துள்ளது. இங்கு இரண்டு புறநகர் ரயில் பாதைகள் உள்ளன: சென்னை சென்ட்ரலில் இருந்து அரக்கோணம் வரையிலான மேற்கு பாதை மற்றும் சென்னை சென்ட்ரலில் இருந்து திருத்தணி வரையிலான வடமேற்கு பாதை ஆகியவைகள் ஆகும். இந்த இரண்டு பாதைகளிலும், அதிகளவில் புறநகர் ரயில்கள் இயக்கப்படுகின்றனர்.

இங்கிருந்து 40 கி.மீ தொலைவில் உள்ள சென்னை வானூர்தி நிலையம் அருகிலுள்ள விமான நிலையமாகும்.

ஆதாரங்கள் 

தமிழ்நாடு முதல் நிலை நகராட்சிகள்
திருவள்ளூர் மாவட்டத்தில் உள்ள நகராட்சிகள்
திருவெண்ணெய்நல்லூர்

திருவெண்ணெய்நல்லூர் (ஆங்கிலம்:Thiruvennainallur), இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டத்தில் உள்ள திருவெண்ணெய்நல்லூர் வட்டம் மற்றும் திருவெண்ணெய்நல்லூர் ஊராட்சி ஒன்றியத்தின் நிர்வாகத் தலைமையிடமும்,  ஒரு பேரூராட்சியும் ஆகும். திருவெண்ணெய்நல்லூர் நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.

இப்பேரூராட்சிப் பகுதியில் கிருபாபுரீஸ்வரர் கோயில் மற்றும் மெய்கண்டதேவர் கோயில் அமையப்பெற்றுள்ளது. திருவெண்ணெய்நல்லூர் நகரம் தொண்டை மண்டலத்தில் ஒரு பகுதியாக இருந்தது.

அமைவிடம்
விழுப்புரத்திலிருந்து 22 கிமீ தொலைவில் அமைந்துள்ள திருவெண்ணெய்நல்லூர் பேரூராட்சிக்கு 6 கிமீ தொலைவில் திருவெண்ணெய்நல்லூர் ரோடு தொடருந்து நிலையம் உள்ளது.  இதன் கிழக்கில் பண்ருட்டி 22 கிமீ; மேற்கில் திருக்கோயிலூர் 23 கிமீ; வடக்கில் விழுப்புரம் 22 கிமீ; தெற்கில் உளுந்தூர்பேட்டை 23 கிமீ தொலைவில் உள்ளது.

பேரூராட்சியின் அமைப்பு
6.48 சகிமீ பரப்பும், 15 பேரூராட்சி மன்ற உறுப்பினர்களையும், 70 தெருக்களையும் கொண்ட இப்பேரூராட்சி, திருக்கோயிலூர் (சட்டமன்றத் தொகுதி)க்கும் மற்றும் விழுப்புரம் மக்களவைத் தொகுதிக்கும் உட்பட்டது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி 2,121  வீடுகளும், 9,623 மக்கள்தொகையும் கொண்டது.  இப்பேரூராட்சியின் எழுத்தறிவு  82% மற்றும் பாலின விகிதம் 1,000 ஆண்களுக்கு, 979 பெண்கள் வீதம் உள்ளனர். 6 வயதிற்குட்பட்ட குழந்தைகளின் பாலின விகிதம் 1000 ஆண் குழந்தைகளுக்கு, 887  பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 2,623  மற்றும் 46 ஆகவுள்ளனர்.

ஆதாரங்கள்

விழுப்புரம் மாவட்டத்தில் உள்ள பேரூராட்சிகள்
திருவெறும்பூர்

திருவெறும்பூர் (Thiruverumbur) என்பது இந்தியாவின் தமிழ்நாட்டின் திருச்சிராப்பள்ளி அருளிலுள்ள ஒரு பேரூராட்சி ஆகும். இது 2011 ஆம் ஆண்டு திருச்சிராப்பள்ளி மாநகராட்சியுடன் இணைக்கபட்டது.  இது திருஎறும்பூர் என்பது திரிந்து திருவெறும்பூர் என மாறியது. அதற்கு காரணம் இங்கு அமைந்துள்ள திரு எறும்பீஸ்வரர் கோயிலின் புராண பெயர் காரணமாக இந்நகருக்கு இப்பெயர் ஏற்பட்டது.

மக்கள் வகைப்பாடு 
இந்திய 2001 மக்கள் தொகை கணக்கெடுப்பின்படி 16,835 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். திருவெறும்பூர் மக்களின் சராசரி கல்வியறிவு 78% ஆகும், இதில் ஆண்களின் கல்வியறிவு 84%, பெண்களின் கல்வியறிவு 72% ஆகும். இது இந்திய தேசிய சராசரி கல்வியறிவான 59.5% விட கூடியதே. திருவெறும்பூர் மக்கள் தொகையில் 11% ஆறு வயதுக்குட்பட்டோர் ஆவார்கள்.

போக்குவரத்து
திருவெறும்பூரில் தொடர்வண்டி நிலையம் உள்ளது. இங்கிருந்து திருச்சி, தஞ்சாவூர், திருவாரூர், வேளாங்கண்ணி, காரைக்கால், மைசூர், மயிலாடுதுறை, ஆகிய ஊர்களுக்கு தொடர்வண்டிகள் உள்ளன.

முக்கிய இடங்கள்
 பாரத மிகு மின் நிறுவனம், இந்தியாவின் முதன்மை பொதுத்துறை நிறுவனங்களில் ஒன்றாகும்.
 படைக்கலத் தொழிற்சாலை திருச்சிராப்பள்ளி (ஓஎஃப்டி) இந்திய அரசின் படைக்கலத் தொழிற்சாலைகள் வாரியத்தால் நடத்தப்படும் ஓர் தயாரிப்பு தொழிற்சாலை ஆகும்.இங்கு துப்பாக்கிகள், துப்பாக்கி இரவைகள், இந்திய வான்படை மற்றும் காவல்துறைகளுக்கான படைக்கலங்கள் தயாரிக்கப்படுகின்றன. 
 கனரக கலப்புலோக ஊடுருறுத் திட்டம் (எச்ஏபிபி) -  படைக்கலத் தொழிற்சாலைகள் வாரியம்.
 பாரதிதாசன் மேலாண்மைக் கல்வி நிறுவனம் (BIM), திருச்சிராப்பள்ளி, தமிழ்நாடு.
 சவகர்லால் நேரு விளையாட்டரங்கம் – கைலாசபுரம்
 குன்றின் மேலான வரலாற்றுச் சிறப்புமிக்க சிவத்தலம்  (திரு எறும்பீசுவரர்)
 மான்கள் பூங்கா  – கைலாசபுரம்.
 தேசிய தொழில்நுட்பக் கழகம், திருச்சி

ஆதாரங்கள்

திருச்சிராப்பள்ளி மாவட்டத்திலுள்ள ஊர்களும் நகரங்களும்
திருச்சிராப்பள்ளியின் சுற்றுப்புறங்களும் புறநகரங்களும்
திருவிடைமருதூர்

திருவிடைமருதூர் (ஆங்கிலம்:Thiruvidaimarudur), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் அமைந்த திருவிடைமருதூர் வட்டம் மற்றும் திருவிடைமருதூர் ஊராட்சி ஒன்றியம் ஆகியவற்றின் தலைமையிடம் அமைந்த பேரூராட்சி ஆகும்.

இவ்வூரில் உள்ள திருவிடைமருதூர் மகாலிங்கேஸ்வரர் கோயில் புகழ்பெற்றது. இந்த ஊருக்கு அருச்சுனம் என்னும் பெயரும் உண்டு.  வேதாரண்யம் விளக்கழகு, திருவாரூர் தேரழகு, நீடாமங்கலம் நீரழகு, திருவிடைமருதூர் தெருவழகு, மன்னார்குடி மதிலழகு என்ற முதுமொழி மூலமாக இவ்வூரின் பெருமையை உணரமுடியும்.

அமைவிடம்
தஞ்சாவூரிலிருந்து  38.00  கிமீ தொலைவில் உள்ள திருவிடைமருதூர் பேரூராட்சிக்கு அருகில் கும்பகோணம் 9 கிமீ; மயிலாடுதுறை 27 கிமீ; ஜெயங்கொண்டம் 39 கிமீ; மன்னார்குடி 47 கிமீ தொலைவில் உள்ளது.

பேரூராட்சியின் அமைப்பு             
12.5 சகிமீ பரப்பும்,  15  வார்டுகளும், 91   தெருக்களும் கொண்ட இப்பேரூராட்சி  திருவிடைமருதூர் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.

மக்கள் வகைப்பாடு 
இந்திய 2011 மக்கள் தொகை கணக்கெடுப்பின்படி 14,786 மக்கள் இங்கு வசிக்கின்றார்கள். இவர்களில் 7,361 பேர் ஆண்கள், 7,425 பேர் பெண்கள் ஆவார்கள். திருவிடைமருதூர் மக்களின் சராசரி கல்வியறிவு 87.83 % ஆகும்,  இதில் ஆண்களின் கல்வியறிவு 92.83%,  பெண்களின் கல்வியறிவு 82.86% ஆகும். இது தமிழகத்தின் சராசரி கல்வியறிவான 80.09% விட கூடியதே. திருவிடைமருதூர் மக்கள் தொகையில் 10.02%  ஆறு வயதுக்குட்பட்டோர் ஆவார்கள்.

அரசு அலுவலகங்கள் 
ரயில்வே ஸ்டேசன், துணை அஞ்சல் நிலையம், வட்டாட்சியர் அலுவலகம், காவல் துணை கண்காணிப்பாளர் அலுவலகமும், கிளைச்சிறையும், சார்பதிவாளர்அலுவலகமும், அரசுகருவூலம் உள்ளிட்ட பல அரசு அலுவலகங்கள் உள்ளன. பாரத ஸ்டேட் வங்கி, இந்தியன் வங்கி, சிட்டி யூனியன் வங்கி, கரூர் வைஸ்யா வங்கி, கனரா வங்கி, போன்ற வங்கிகளும் உள்ளன. ஒன்றிய தலைநகரமாகவும், சட்டமன்ற தொகுதியாகவும் திகழ்கிறது.

திருநீலக்குடி சப்தஸ்தானம் 
திருநீலக்குடி சப்தஸ்தானத்தில் திருநீலக்குடி, இலந்துறை, ஏனாதிமங்கலம், திருநாகேஸ்வரம்,  திருபுவனம், திருவிடைமருதூர் மற்றும் மருத்துவக்குடி ஆகிய ஏழூர்த் தலங்கள் அடங்கும்.

ஆதாரங்கள்

வெளி இணைப்புகள்
 திருவிடைமருதூர் பேரூராட்சியின் இணையதளம்  

தஞ்சாவூர் மாவட்டத்தில் உள்ள பேரூராட்சிகள்
திசையன்விளை

திசையன்விளை (ஆங்கிலம்:Thisaiyanvilai), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில் உள்ள தாலுகா ஆகும்.இது ஒரு சிறப்புநிலை பேரூராட்சி ஆகும்.திருநெல்வேலி மாவட்டத்தில் வேகமாக வளர்ந்து வரும் நகரங்களில் திசையன்விளை ஒன்றாகும். இது தூத்துக்குடி மாவட்டத்தின் எல்லையை ஒட்டியுள்ளது.

அமைவிடம்
திசையன்விளை தாலுகா, திருநெல்வேலியிலிருந்து  62 கி.மீ. தொலைவில் உள்ளது. நாங்குநேரி தொடருந்து நிலையம் இதற்கு 32 கி.மீ. தொலைவில் உள்ளது. அருகமைந்த ஊர்கள் உடன்குடி 25 கி.மீ.; சாத்தான்குளம் 13 கி.மீ.; கூடங்குளம் 34 கி.மீ.; உவரி 7 கி.மீ. ஆகும்.

இவ்வூர், தூத்துக்குடி மாவட்டத்தின் எல்லையை ஒட்டி அமைந்துள்ளது.

பேரூராட்சியின் அமைப்பு
10.84 ச.கி.மீ. பரப்பும், 18  வார்டுகளும், 147 தெருக்களும் கொண்ட இப்பேரூராட்சி  இராதாபுரம் (சட்டமன்றத் தொகுதி), திருநெல்வேலி மக்களவைத் தொகுதி ஆகியவற்றிற்கு உட்பட்டது.

மக்கள் தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி,  இப்பேரூராட்சி 5,811 வீடுகளும், 23,702 மக்கள்தொகையும் கொண்டது.

ஊராட்சிகள்

கோவங்குளம்
குமாரபுரம்.
திசையன்விளை.
அப்புவிளை.
முதுமொத்தன்மொழி.
உருமாங்குளம்.
கரைச்சுத்து புதூர்.
கரைச்சுத்து உவரி.
குட்டம்.
ராமகிருஷ்ணாபுரம்.
சடையநேரி.
இட்டமொழி.
கஸ்துரிரெங்கபுரம்.
கோட்டைகருங்குளம்.
விஜயநாராயணம்.

மேற்கோள்கள்

வெளி இணைப்புகள் 
திசையன்விளை.காம் 

திருநெல்வேலி மாவட்டத்தில் உள்ள பேரூராட்சிகள்
தொட்டிபாளையம்

தொட்டிபாளையம் (ஆங்கிலம்:Thottipalayam), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தில் இருக்கும் ஒரு நகரியம் ஆகும்.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 24,969 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். தொட்டிபாளையம் மக்களின் சராசரி கல்வியறிவு 68% ஆகும். இதில் ஆண்களின் கல்வியறிவு 76%,  பெண்களின் கல்வியறிவு 59% ஆகும். இது இந்திய தேசிய சராசரி கல்வியறிவான 59.5% விட கூடியது. தொட்டிபாளையம் மக்கள் தொகையில் 12% ஆறு வயதுக்குட்பட்டோர் ஆவார்கள்.

மேற்கோள்கள்

திருப்பூர் மாவட்டத்திலுள்ள ஊர்களும் நகரங்களும்
தொட்டியம்

தொட்டியம் (ஆங்கிலம்:Thottiyam), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம், தொட்டியம் வட்டத்தின் நிர்வாகத் தலைமையிடமும். பேரூராட்சியும் ஆகும்.

அமைவிடம்
திருச்சிக்கு  60 கிமீ தொலைவில் தொட்டியம்   பேரூராட்சி உள்ளது. இதன் அருகமைந்த தொடருந்து நிலையம், 18 கிமீ தொலைவில் அமைந்த   குளித்தலையில் உள்ளது.

பேரூராட்சியின் அமைப்பு             
15.93 சகிமீ பரப்பும்,  15 வார்டுகளும்,  85  தெருக்களும் கொண்ட இப்பேரூராட்சி  முசிறி (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 3926 வீடுகளும், 14909  மக்கள்தொகையும் கொண்டது.

பெயர்க்காரணம் 
இவ்வூரில் அதிகமாக தொட்டிய நாயக்கர் என்ற இனத்தை சேர்ந்தவர்கள் வாழ்வதால் இவ்வூருக்கு தொட்டியம்  என்று பெயர் வந்தது . இவ்வூரில் இருக்கும் மதுரை காளியம்மன் கோவில் புகழ்பெற்றது . தொட்டியம் பகுதி காவேரி ஆற்றங்கரையில் அமைந்துள்ள வளமான பகுதி . இந்த ஊரில் வாழை அதிக அளவில் பயிரிடப்படுகிறது. எனவே இந்த ஊரைச் சுற்றிலும் வாழைமரத் தோப்புகள் அதிகமான நிலங்களில் காணப்படுகிறது. எனவே இதை வாழை நகரம் என்று குறிப்பிடுவதுமுண்டு.

மதுரகாளியம்மன் கோவில்
மதுரையில் இருந்த மகாகாளியம்மன் தொட்டியத்திலிருந்து பறை இசைக்க சென்ற இருவரின் இசையில் மயங்கி, தொட்டியத்திற்கு வந்ததாக வரலாறு. இக்கோவிலை 400 வருடங்களுக்கு முன்பு இப்பகுதியினை ஆட்சி செய்த பாளையக்காரர் கெஜ்ஜன்ன நாயக்கர் கட்டியுள்ளார் .இந்தக் கோவிலில் மதுரைவீரன் உட்பட பல துணை தெய்வங்கள் இருக்கின்றன.

மேற்கோள்கள்

வெளி இணைப்புகள்
 தொட்டியம் பேரூராட்சியின் தொடர்பு மையங்கள்

திருச்சிராப்பள்ளி மாவட்டத்தில் உள்ள பேரூராட்சிகள்
துடியலூர்

துடியலூர் (Thudiyalur), இந்தியாவின் தமிழ்நாடு மாநிலத்திலுள்ள, கோயம்புத்தூர் மாநகராட்சிக்குட்பட்ட ஒரு பகுதியாகும். பழங்காலத்தில் இவ்வூர் திருத்துடிசையம்பதி என்று அழைக்கப்பட்டு வந்தது‌. அவிநாசிக்குச் சென்றுவிட்டு பேரூருக்கு இவ்வழியாக வந்த சுந்தரமூர்த்தி நாயனாருக்கு இத்தலத்தில் இறைவனும் இறைவியும் வனமுருங்கை கொண்டு சமைத்து உணவளித்தனர் என்பது இவ்வூரின் வரலாறுகளில் ஒன்று.  அதற்கு சான்றாக இன்றும் இவ்வூரில் பழமையான விருந்தீஸ்வரர் எனும் சோழர் காலத்துச் சிவன் கோவில் உள்ளது.தமிழர் ஆட்சிக் காலத்தில், இவ்வூர் ஆறைநாட்டின் பகுதியாக விளங்கியது.

மக்கள் வகைப்பாடு 
இந்திய 2011 மக்கள் தொகை கணக்கெடுப்பின்படி 33,924 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். துடியலூர் மக்களின் சராசரி கல்வியறிவு 75% ஆகும், இதில் ஆண்களின் கல்வியறிவு 82%,  பெண்களின் கல்வியறிவு 69% ஆகும். இது இந்திய தேசிய சராசரி கல்வியறிவான 59.5% விட கூடியதே. துடியலூர் மக்கள் தொகையில் 10% ஆறு வயதுக்குட்பட்டோர் ஆவார்கள்.

தொடருந்து நிலையம் 
 
துடியலூரில் தொடருந்து நிலையம் உள்ளது. அதில் மேட்டுப்பாளையம் - கோவை பயணிகள் தொடருந்து நின்று செல்கிறது.

கோவில்கள் 
 அருள் மிகு அரவான் திருக்கோவில்
 அருள் மிகு பால வினாயகர் திருக்கோவில்
 பால ஆஞ்சநேயர் திருக்கோவில்
 விருந்தீசுவரர் கோவில்
 அருள்மிகு மாகாளியம்மன் திருக்கோவில்
 அருள்மிகு மாரியம்மன் திருக்கோவில்
 அருள்மிகு சடச்சியம்மன் திருக்கோவில்

ஆதாரங்கள் 

தமிழ்நாடு மாநிலத்திலுள்ள ஊர்களும் நகரங்களும்
துறையூர்

துறையூர் (ஆங்கிலம்:Thuraiyur), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம், துறையூர் வட்டத்தில் இருக்கும் ஒரு நகராட்சி ஆகும்.

துறையூர் வட்டத்தில் பருத்தி, வெங்காயம், சீரக சம்பா நெல் விவசாயம், நகை தொழில் பிரதானமாக உள்ளது.

திருச்சி மாவட்டத்தில் உள்ள இந்த நகரம் மட்டும் கொங்கு நாட்டின் ஒரு பகுதியாகும்.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 24  நகராட்சி மன்ற உறுப்பினர்களையும், 8,674 குடும்பங்களையும் கொண்ட இந்நகரத்தின் மக்கள்தொகை 32,439 ஆகும். அதில் 15,964 ஆண்களும், 16,475   பெண்களும் உள்ளனர். இந்நகரத்தின் எழுத்தறிவு 86.8% மற்றும் பாலின விகிதம் 1000 ஆண்களுக்கு, 1,032பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  2936 ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 967 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 5,897 மற்றும் 193 ஆகவுள்ளனர். மக்கள்தொகையில் இந்துக்கள் 95.36%, இசுலாமியர்கள் 3.27%, கிறித்தவர்கள் 1.3% மற்றும் பிறர் 0.06% ஆகவுள்ளனர்.

கோயில்கள்
இங்கு ஐந்து புராதன கோயில்கள் உள்ளன. சிவன் கோயில், பெருமாள் கோயில், பிரசன்ன வெங்கடாசலபதி கோயில் (பெருமாள் மலை மேலே), கோவிந்தராஜ பெருமாள் கோயில் (பெருமாள் மலை கீழே) மற்றும் காசி விஸ்வநாதர் கோயில். சைவமும் வைணவமும் தழைத்து வளர்ந்த ஊர் துறையூர்.

சிவன் கோயில்
துறையூரிலிரிந்து ஆத்தூர் செல்லும் சாலையில் உள்ள இந்தக் கோயிலின் பெயர் "அருள்மிகு நந்திகேஸ்வரர் ஆலயம்". இந்தக் கோயிலின் பொருட்டு துறையூருக்கு நந்திகேச்சுரம் என்றும் ஒரு பெயர் இருந்தது. மேலும் தீர்த்த புரி, வேணுபுரி என்ற பெயர்கள் இருந்ததற்கான சான்றாக இந்தக் கோயிலில் தீர்த்தபுரீஸ்வரர் மற்றும் வேணுபுரீஸ்வரர் சிலைகள் உள்ளன. இக்கோயில் அப்பர் பெருமானால் "நாடகமாடிட நந்திகேச்சுரம்" என்றும் "நல்ல துறையூர்" என்றும் பாடல் பெற்ற தலம்.

பிரசன்ன வெங்கடாசலபதி கோயில்
துறையூரிலிரிந்து பெரம்பலூர் செல்லும் சாலையில் உள்ள புகழ்பெற்ற கோயிலாகும். இந்தக் கோயில் பெருமாள் மலையின் மேலே 960 அடி (290 மீ) உயரத்தில் உள்ளது. மலைக்கு மேலே செல்ல 5 கி மீ மலைப்பாதை உள்ளது. மேலும் நடந்து செல்வதற்கு 1500 படிகளும் படிக்கட்டில் ஏறுவோர் இளைப்பாற இரண்டு மண்டபங்கள் இடையிடையே கட்டப்பட்டுள்ளன. கரிகால சோழனின் பேரன் ஒருவர் தன் ஆட்சியின் எல்லைப் பகுதியில் இருந்த இந்த மலையின் மீதுள்ள ஒரு இலந்தை மரத்தடியில் தவமியற்றிய போது பெருமாள் வேங்கடாச்சலபதியாக பிரசன்னமாகி காட்சியளித்ததாகவும், அந்த மன்னனே இக்கோயிலில் உள்ள கருப்பண்ணார் அல்லது வீராசாமியாக வழிபடப்படுவதாகவும் நம்பப்படுகிறது. இங்குள்ள தசாவதார மண்டபத்தில் இசைத்தூண்கள் உள்ளன. ஒவ்வொரு தூணில் தட்டும்போதும் ஒவ்வொரு விதமான இசை கேட்பது இதன் சிறப்பு. ஒவ்வொரு ஆண்டும் புரட்டாசி சனிக்கிழமைகளில் இங்கு வழிபடுவது பிரசித்தி பெற்றது. மேலும் ஒவ்வொரு பௌர்ணமியிலும் ஆயிரக்கணக்கான மக்கள் கிரிவலத்தில் பங்குகொள்கிறார்கள்.

மேற்கோள்கள்

தமிழ்நாடு தேர்வு நிலை நகராட்சிகள்
திருச்சிராப்பள்ளி மாவட்ட நகராட்சிகள்